ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
భారతదేశ వ్యాప్తంగా అంతరాయాలు లేని అనుసంధానతను సృష్టించేందుకు, సామాన్య ప్రజలకు & పరిశ్రమలకు సహాయం చేసేందుకే పీఎం గతి శక్తి - శ్రీ గోయల్
రవాణాను వేగవంతం చేసేందుకు, రవాణా ఖర్చులు తగ్గించేందుకు, మంత్రిత్వ శాఖల మధ్య సమన్వయం కోసం పీఎం గతి శక్తి - శ్రీ గోయల్
దేశాభివృద్ధి కోసం మౌలిక సదుపాయాల మెరుగుదల చాలా ముఖ్యమని ప్రధాన మంత్రి విశ్వసించారు - శ్రీ గోయల్
పీఎం గతి శక్తి బహుళార్ధక జల మార్గాల సదస్సు వారణాసిలో నిర్వహణ
భారతదేశంలో అనుసంధాన మౌలిక సదుపాయాలను మెరుగ్గా మార్చడమే పీఎం గతి శక్తి కార్యక్రమం లక్ష్యం అని కేంద్ర వాణిజ్యం & పరిశ్రమల శాఖ మంత్రి శ్రీ పీయూష్ గోయల్ చెప్పారు. ఉత్తరప్రదేశ్లోని వారణాసిలో 2022 నవంబర్ 11-12 తేదీల్లో నిర్వహించిన పీఎం బహుళార్ధక జల మార్గాల సదస్సులో ఆయన మాట్లాడారు. కేంద్ర నౌకాశ్రయాలు, నౌకా రవాణా & జల మార్గాల మంత్రిత్వ శాఖ ఆధ్వర్యంలోని దేశీయ జల మార్గాల నిర్వహణ సంస్థ  ఈ సదస్సును నిర్వహించింది.
ఉత్తరప్రదేశ్ ముఖ్యమంత్రి శ్రీ యోగి ఆదిత్యనాథ్, కేంద్ర వాణిజ్యం & పరిశ్రమల శాఖ మంత్రి శ్రీ పీయూష్ గోయల్, కేంద్ర నౌకాశ్రయాలు, నౌకా రవాణా & జల మార్గాల శాఖ మంత్రి శ్రీ శర్వానంద సోనోవాల్ సంయుక్తంగా ఈ కార్యక్రమాన్ని ఇవాళ ప్రారంభించారు.
పీఎం గతి శక్తి కార్యక్రమం గురించి శ్రీ గోయల్ మాట్లాడుతూ, వివిధ మంత్రిత్వ శాఖలు చేపట్టిన మౌలిక సదుపాయాల ప్రాజెక్టుల మధ్య ఈ ప్రాజెక్ట్ సమన్వయం తెస్తుందని అన్నారు. ఈ కార్యక్రమంలో భాగంగా వివిధ మంత్రిత్వ శాఖలను ఒకే వేదికపైకి తీసుకొచ్చారు. వీటిలో రైల్వేలు, రహదారులు & హైవేలు, పెట్రోలియం & సహజ వాయువు, టెలీ కమ్యూనికేషన్, విద్యుత్, నౌకా రవాణా, పౌర విమానయానం ఉన్నాయి.
పీఎం గతి శక్తి మిషన్ కింద జరుగుతున్న దేశీయ జల మార్గాల పనులను మంత్రి అభినందించారు. గత ఎనిమిదిన్నరేళ్లుగా కేంద్ర ప్రభుత్వం చాలా సవాళ్లను ఎదుర్కొందని, ఆ సవాళ్లను అవకాశాలుగా మార్చుకున్న ఘనత ప్రధాన మంత్రి శ్రీ నరేంద్ర మోదీకి దక్కుతుందని చెప్పారు. ఆయన ముందు చూపు, సరైన మార్గదర్శకత్వం వల్ల చాలా మంత్రిత్వ శాఖలు నేడు సమన్వయంతో పని చేస్తున్నాయని అన్నారు. ప్రధాన మంత్రి సమర్థ నాయకత్వం, మార్గదర్శకత్వంలో పీఎం గతి శక్తి మిషన్ సాధ్యమైందని వివరించారు.
ఒక దేశం అభివృద్ధి చెందాలంటే ఆ దేశంలో మౌలిక సదుపాయాలను అభివృద్ధి చేయడం తప్పనిసరి అని ప్రధాన మంత్రి విశ్వసిస్తారని శ్రీ గోయల్ చెప్పారు. మరుగుదొడ్లు, పక్కా ఇళ్లు, విద్యుత్, డిజిటల్ సాంకేతికత సహా చాలా ప్రాథమిక అవసరాలను మెరుగు పరచడంలో పెద్ద మార్పులు చోటు చేసుకున్నాయన్నారు. విమానాశ్రయాలు, ఓడరేవుల సంఖ్య కూడా రెట్టింపు అయిన విషయం గుర్తు పెట్టుకోవాలని మంత్రి సూచించారు.
దాదాపుగా, ప్రపంచంలోని ఏ దేశంలోనూ గతి శక్తి వంటి సమగ్ర ప్రణాళిక లేదని పీయూష్ గోయల్ ప్రముఖంగా చెప్పారు. ఈ కార్యక్రమం దేశవ్యాప్తంగా అంతరాయాలు లేని అనుసంధానతను సృష్టిస్తుంది, సామాన్య ప్రజలకు & పరిశ్రమలకు సహాయం చేస్తుంది. రవాణా ఖర్చులను, రవాణా సమయాన్ని తగ్గిస్తుంది. ఏ ప్రాజెక్టునైనా వేగవంతం చేసే భూ రికార్డులను కూడా ఈ పథకంతో అనుసంధానించారు.
హోం మంత్రిత్వ శాఖ
ఆయుధాల  బిల్లు, 2019 లో ఆధికారిక సవరణల ను ఆమోదించిన మంత్రిమండలి
లోక్ సభ 2019వ సంవత్సరం డిసెంబర్ 9వ తేదీ నాడు ఆమోదించినటువంటి ఆయుధాల  బిల్లు, 2019లో ఆధికారిక సవరణల కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది.
ప్రయోజనాలు
ఇది అక్రమ ఆయుధాలు మరియు వాటి వ్యాపారం, ఇంకా వాటి ని సమకూర్చుకోవడం, వాటి తయారీ లను
నిరోధిస్తుంది. దీని తో అటువంటి ఆయుధాల లైసెన్సు మంజూరు నిబంధన లు ఒక పటిష్ఠమైన క్రమం లోకి రూపుదాలుస్తాయి. ప్రస్తుత కాలపు భద్రత సంబంధిత ఆవశ్యకతల ను మెరుగైన రీతి లో పరిష్కరించడం జరుగుతుంది. చట్ట వ్యతిరేకం గా ఆయుధాలు మరియు మందుగుండు సామగ్రి సంబంధిత వ్యాపారం, వ్యాప్తి లతో పాటు వాటితో సంబంధం గల ఘటనల ను ప్రభావశీలమైనటువంటి పద్ధతి లో అడ్డుకోవడం సాధ్యపడుతుంది. అదే కాలం లో, చట్టాన్ని పాటించే కోవకు చెందినటువంటి ఆయుధ లైసెన్సు లు కలిగిన వారి యొక్క ఆయుధ లైసెన్సు అవధి ని పెంచే సౌకర్యం కూడా అందివస్తుంది.
ఆయుధాల చట్టం లో సవరణల కు ఆమోద ముద్ర లభించడం వల్ల ఇలెక్ట్రానిక్ లైసెన్సు అందుబాటులోకి వచ్చే, లైసెన్సు చెల్లుబాటు గడువు ను విస్తరించే దిశ గా పయనించినట్లు అవుతుంది. అంతేకాక కఠినమైనటువంటి జరిమానా నిబంధన లను ప్రతిపాదించినందువల్ల, అక్రమం గా ఆయుధాల ను కలిగివుండే ధోరణి ని నియంత్రించేందుకు మరింత పక్కా యంత్రాంగాన్ని నిర్మించడం లో తదుపరి అడుగు ను వేసినట్లు కూడా అవుతోంది.(Visitor Counter : 118
మంత్రిమండలి
వ్యవసాయ రంగం లో మరియు సంబంధం గల రంగాలలో సహకారం కోసం భారతదేశం మరియు చిలీ కి మధ్య ఎమ్ఒయు పై సంతాల కు ఆమోదం తెలిపినమంత్రిమండలి
వ్యవసాయ రంగం లో, దానితో సంబంధం గల రంగాల లో సహకారాని కి గాను భారతదేశ గణతంత్ర ప్రభుత్వం మరియు చిలీ గణతంత్ర ప్రభుత్వాని కి మధ్య అవగాహన పూర్వక ఒప్పంద పత్రం  పై సంతకాలు చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదాన్ని ఇచ్చింది.
ఈ ఎమ్ఒయు వ్యవసాయ రంగం లోను, దానితో సంబంధం గల రంగాల లోను సహకారాని కి బాట ను వేస్తుంది. సహకారాని కి ఉద్దేశించిన ప్రధాన రంగాల లో ఆధునిక వ్యవసాయం అభివృద్ధి కై అనుసరించవలసిన వ్యావసాయిక విధానాలు, సేంద్రియ ఉత్పత్తుల ద్వైపాక్షిక వ్యాపారాని కి మార్గాన్ని సుగమం చేసే సేంద్రియ వ్యవసాయం లతో పాటుగా ఉభయ దేశాల లో సేంద్రియ ఉత్పత్తి ని అభివృద్ధి పరచేందుకు ఉద్దేశించిన విధానాల ను పరస్పరం ఇచ్చిపుచ్చుకోవడాన్ని ప్రోత్సహించడం, భారతదేశ సంస్థల కు మరియు చిలీ కి చెందిన సంస్థల కు మధ్య వ్యవసాయ రంగం లో నూతన ఆవిష్కరణ లను ప్రోత్సహించడం కోసం భాగస్వామ్యాల ను నెలకొల్పుకోవడాని కి విజ్ఞాన శాస్త్రాన్ని వినియోగించడం మరియు ఉమ్మడి సవాళ్ళ ను ఎదుర్కోవడాని కి సమన్వయాన్ని ఏర్పరచుకోవడం వంటివి ఉన్నాయి.
ఎమ్ఒయు లో భాగం గా, ఒక చిలీ-ఇండియా ఎగ్రీకల్చరల్ వర్కింగ్ గ్రూపు ను ఏర్పాటు చేయడం జరుగుతుంది. ఈ కార్యాచరణ బృందం ఎమ్ఒయు యొక్క అమలు సంబంధి పర్యవేక్షణ బాధ్యత ను, సమీక్ష బాధ్యత ను మరియు నిర్ధారణ బాధ్యత ను స్వీకరిస్తుంది. దీనికి తోడు తరచు గా  సందేశాల ను ప్రసారం చేస్తూ మరి సమన్వయాని కి కూడాను పూచీ పడుతుంది.
వ్యవసాయ సంబంధి కార్యాచరణ బృందం యొక్క సమావేశాల ను ఏడాది కి ఒకసారి వంతున అటు చిలీ లో, ఇటు భారతదేశం లో నిర్వహించడం జరుగుతుంది. ఎమ్ఒయు తత్సంబంధి పత్రం పైన సంతకాలు కావడం తో అమలు లోకి వచ్చి అయిదు సంవత్సరాల కాలం పాటు వర్తింపు లో ఉంటుంది. ఆ తరువాత దీనిని ఆటోమేటిక్ గా మరొక అయిదు సంవత్సరాల కాలాని కి పునరుద్ధరణ కు పాత్రమవుతుంది.
భారత పోటీ ప్రోత్సాహక సంఘం
వెర్వెంటా హోల్డింగ్స్ కు ఎస్ బ్యాంక్లో 10% వరకు ఈక్విటీ సెక్యూరిటీలను కొనుగోలు చేసుకోవడానికి ఆమోదం తెలిపిన సిసిఐ
ఎస్ బ్యాంక్లో 10% వరకు ఈక్విటీ సెక్యూరిటీలను కొనుగోలు చేసుకోవడానికి వెర్వెంటా హోల్డింగ్స్ కి కాంపిటీషన్ కమిషన్ ఆఫ్ ఇండియా ఆమోదం తెలిపింది.
వెర్వెంటా హోల్డింగ్స్ లిమిటెడ్  ఒక పెట్టుబడి హోల్డింగ్ కంపెనీ. ప్రస్తుతం భారతదేశంలో సంస్థ ఎటువంటి కార్యకలాపాలు నిర్వహించడం లేదు.
ఎస్ బ్యాంక్ లిమిటెడ్  అనేది బ్యాంకింగ్ మరియు విస్తృత ఆర్థిక సేవల శ్రేణిని అందించడంలో నిమగ్నమైన బ్యాంకింగ్ కంపెనీ.
మొత్తం చెల్లించిన వాటాల మూలధనంలో 10% వరకు ఈక్విటీ సెక్యూరిటీల స్వాధీనానికి సంబంధించిన ప్రతిపాదిత కలయికను కమిషన్ ఆమోదించింది మరియు (ప్రతిపాదిత కలయిక ద్వారా అక్వైరర్ టార్గెట్ కి చెందిన ఓటింగ్ హక్కులు పొందడానికి రూపొందిన ప్రతిపాదనను కూడా సీసీఐ ఆమోదించింది.
సవివరమైన సిసిఐ ఉత్తర్వులు తర్వాత విడుదల అవుతాయి.
రహదారి రవాణా, హైవేల మంత్రిత్వ శాఖ
ఆంధ్రప్రదేశ్ లోని విజయవాడలో రూ.21,559 కోట్ల పెట్టుబడితో 51 జాతీయ రహదారి ప్రాజెక్టులకు ప్రారంభోత్సవం, శంకుస్థాపన చేసిన శ్రీ నితిన్ గడ్కరీ
కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ ఈ రోజు ఆంధ్రప్రదేశ్ లోని విజయవాడలో రూ.21,559 కోట్ల పెట్టుబడితో మొత్తం 1380 కిలోమీటర్ల పొడవు గల 51 జాతీయ రహదారి ప్రాజెక్టులకు ప్రారంభోత్సవం, శంకుస్థాపన చేశారు.
ఈ సందర్భంగా శ్రీ గడ్కరీ మాట్లాడుతూ, ప్రధాన మంత్రి శ్రీ నరేంద్ర మోదీ నాయకత్వంలో ఆంధ్ర ప్రదేశ్ లో ప్రపంచ స్థాయి మౌలిక సదుపాయాల కల్పనకు తాము కట్టుబడి ఉన్నామని చెప్పారు. తీర ప్రాంతంలో మెరుగైన రహదారి అనుసంధానం పర్యాటకాన్ని అభివృద్ధి చేస్తుందని, పట్టణ , గ్రామీణ యువతకు ఉపాధి అవకాశాలను సృష్టిస్తుందని , ఆంధ్రప్రదేశ్ ప్రజలకు సౌభాగ్యం తీసుకురావడంలో కీలక పాత్ర పోషిస్తుందని ఆయన అన్నారు.
సేతు భారతం కింద ఆర్ వో బిల నిర్మాణం వల్ల ట్రాఫిక్ ఇబ్బందులు తొలగి పోయి ప్రయాణికుల భద్రత కు భరోసా కలుగుతోందని కేంద్ర మంత్రి చెప్పారు. సమయం ,ఇంధనం ఆదా కావడంతో పాటు, కాలుష్యాన్ని కూడా తగ్గిస్తుందని మంత్రి అన్నారు. రాష్ట్ర సామాజిక- ఆర్థికాభివృద్ధికి జాతీయ రహదారులు ధమనుల ని ఆయన అన్నారు.
ఆంధ్రప్రదేశ్ లోని విశాఖపట్నం, కాకినాడ ఓడరేవులకు నాలుగు లైన్ల రహదారి లాజిస్టిక్స్ ను మెరుగుపరచడంలో కీలక పాత్ర పోషిస్తుందని శ్రీ గడ్కరీ తెలిపారు. బెంజ్ సర్కిల్ ఫ్లైఓవర్ నిర్మాణం విజయవాడ నగరాన్ని రద్దీ నుంచి విముక్తి చేయడానికి సహాయపడుతుందని ఆయన అన్నారు.
ప్రధాన మంత్రి కార్యాలయం
క్షేత్ర స్థాయి లో మార్పు ను తీసుకువస్తున్న వ్యక్తుల ను ‘మన్ కీ బాత్’ కార్యక్రమం మెచ్చుకొంటోంది: ప్రధాన మంత్రి
‘‘వాయస్ ఆఫ్ ఇండియా-మోదీ ఎండ్ హిజ్ ట్రాన్స్ ఫార్మేటివ్ మన్ కీ బాత్ ’’ అనే పేరు తో ఒక కాఫీ టేబల్ బుక్ ను తీసుకు వచ్చిన సిఎన్ఎన్ న్యూజ్ 18 నెట్ వర్క్ కు ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు. ఈ పుస్తకాన్ని భారతదేశం ఉప రాష్ట్రపతి శ్రీ జగ్ దీప్ ధన్ ఖడ్ న్యూజ్ 18 రైజింగ్ ఇండియా సమిట్ లో ఆవిష్కరించారు. ఈ పుస్తకం దీని లో ప్రస్తావించినటువంటి వ్యక్తుల ను మరియు వారు కలుగజేసినటువంటి ప్రభావాన్ని గుర్తిస్తున్నది.
ఉప రాష్ట్రపతి చేసిన ఒక ట్వీట్ కు ప్రధాన మంత్రి శ్రీ నరేంద్ర మోదీ ప్రతిస్పందిస్తూ -
‘‘ #MannKiBaat  కార్యక్రమం తాలూకు అత్యంత సుందరమైనటువంటి కోణం ఏమిటి అంటే అది క్షేత్ర స్థాయి లో మార్పు ను తీసుకు వచ్చే వ్యక్తుల ను గురించి ప్రశంసిస్తుండడమే. ఈ కార్యక్రమం వంద భాగాల ను పూర్తి చేసుకోనున్న తరుణం లో, ‘మన్ కీ బాత్’  కార్యక్రమం లో ప్రస్తావన కు వచ్చిన వ్యక్తుల ను మరియు వారు కలుగజేసినటువంటి ప్రభావాల ను గుర్తించిన @CNNnews18 యొక్క ప్రయాస ను నేను అభినందిస్తున్నాను.’’ అని ఒక ట్వీట్ లో పేర్కొన్నారు.
హోం మంత్రిత్వ శాఖ
చార్టర్డ్ విమానాల ద్వారా భారతదేశానికి వచ్చే విదేశీయులకు తాజా టూరిస్ట్ వీసాలను అక్టోబర్ 15 నుంచి అమల్లోకి తేనున్న హోం వ్యవహారాల మంత్రిత్వ శాఖ 
- చార్టర్డ్ ఎయిర్క్రాఫ్ట్ కాకుండా ఇతర విమానాల ద్వారా భారతదేశానికి ప్రయాణించే విదేశీ పర్యాటకులు నవంబర్ 15 నుండి అమలు చేయగలరు
- విదేశీ పర్యాటకులు, భారతదేశంలోకి తీసుకువచ్చే విమానాలు మరియు ల్యాండింగ్ స్టేషన్లలోని ఇతర భాగస్వామ్య పక్షాల వారు ఆరోగ్య మరియు కుటుంబ సంక్షేమ మంత్రిత్వ శాఖ నోటిఫై చేసిన అన్ని కోవిడ్-19 ప్రోటోకాల్లు, ఇతర నిబంధనలు అనుసరించాలి
కోవిడ్-10 మహమ్మారి వ్యాప్తి కారణంగా భారత్దేశంలో విదేశీయులకు మంజూరు చేసే అన్నిరకాల వీసాలు గత సంవత్సరం నిలిపివేయబడ్డాయి. కోవిడ్-19 మహమ్మారి వ్యాప్తిని కట్టడి చేసేందుకు గాను కేంద్ర ప్రభుత్వం అంతర్జాతీయ ప్రయాణాలపై అనేక రకాల ఇతర ఆంక్షలను విధించింది. మెరుగుపడుతున్న కోవిడ్-19 పరిస్థితిని పరిగణనలోకి తీసుకున్న తరువాత, విదేశీయులు భారతదేశంలోకి రావడానికి, ఉండేందుకు టూరిస్ట్ వీసా కాకుండా, ఇతరేత్రమైన భారతీయ వీసాలను పొందేందుకు గాను అనుమతించబడ్డారు. విదేశీ పర్యాటకులు భారతదేశానికి వచ్చేందుకు అనుమతించడానికి పర్యాటక వీసాలను ప్రారంభించాలని అనేక రాష్ట్ర ప్రభుత్వాల నుండి మరియు పర్యాటక రంగంలోని వివిధ వాటాదారుల నుండి ఎంహెచ్ఏకు పలు అభ్యర్థనలు అందుతున్నాయి. దీంతో ఎంహెచ్ఏ ఆరోగ్య & కుటుంబ సంక్షేమ మంత్రిత్వ శాఖ, విదేశీ వ్యవహారాల మంత్రిత్వ శాఖ, పౌర విమానయాన మంత్రిత్వ శాఖ వంటి అన్ని ప్రధాన భాగస్వామ్య పక్షాల వారిని సంప్రదించింది. పర్యాటక మంత్రిత్వ శాఖ మరియు వివిధ రాష్ట్ర ప్రభుత్వాలు విదేశీ పర్యాటకులు వస్తారని భావిస్తున్నారు. వివిధ ఇన్పుట్లను పరిశీలించిన తరువాత, ఎంహెచ్ఏ అక్టోబర్ 15, 2021 నుండి చార్టర్డ్ విమానాల ద్వారా భారతదేశానికి వచ్చే విదేశీయులకు తాజా టూరిస్ట్ వీసాలను మంజూరు చేయడం ప్రారంభించాలని నిర్ణయించింది. చార్టర్డ్ ఎయిర్క్రాఫ్ట్ కాకుండా ఇతర విమానాల ద్వారా భారతదేశంలోకి ప్రవేశించే విదేశీ టూరిస్టులు, తాజా టూరిస్ట్ వీసాలపై నవంబర్ 15, 2021 నుండి దేశంలోకి అనుమతించనున్నారు. విదేశీ పర్యాటకులు, భారతదేశంలోకి తీసుకువచ్చే విమానాలు మరియు ల్యాండింగ్ స్టేషన్లలోని ఇతర భాగస్వామ్య పక్షాల వారు ఆరోగ్య మరియు కుటుంబ సంక్షేమ మంత్రిత్వ శాఖ నోటిఫై చేసిన అన్ని కోవిడ్-19 ప్రోటోకాల్లు, ఇతర నిబంధనలు అనుసరించాలి
దీనితో, ప్రస్తుతం ఉన్న మొత్తం కోవిడ్-19 పరిస్థితిని బట్టి వీసా మరియు అంతర్జాతీయ ప్రయాణాలపై విధించిన ఆంక్షలు మరింత సడలించబడినట్టయింది.
గిరిజన వ్యవహారాల మంత్రిత్వ శాఖ
ఉపాధ్యాయులకు అందించే జాతీయ అవార్డు 2020గాను ఎంపికైన ఏకలవ్య మోడల్ ఆశ్రమ పాఠశాల ఉపాధ్యాయురాలు
ఈ సంవత్సరం అవార్డుకు ఎంపికైన 47 మంది ఉపాధ్యాయుల్లో ఇఎంఆర్ఎస్-కాల్సి డెహ్రాడూన్ ఆశ్రమ పాఠశాల ఉపప్రధానోపాధ్యాయురాలు శ్రీమతి సుధా పైనులి
ఉపాధ్యాయుల జాతీయ అవార్డు2020 ఈ సంవత్సరం ప్రత్యేకతను సంతరించుకుంది, కేంద్ర గిరిజన వ్యవహారాల శాఖ వారు స్థాపించిన ఏకలవ్య మోడల్ ఆశ్రమ పాఠశాల కాల్సి డెహ్రాడూన్, ఉత్తరాఖండ్ నుండి ఆ పాఠశాల ఉప ప్రధానోపాధ్యాయురాలు శ్రీమతి సుధా పైనులి ఈ అవార్డుకు ఎంపికయ్యారు. ఈ పాఠశాలలు స్థాపించినప్పటి నుండి ఇది మొదటిసారి.
కేంద్ర విద్యా మంత్రిత్వ శాఖ, పాఠశాల విద్య మరియు అక్షరాస్యత విభాగం వారు స్వతంత్ర నిర్ణేతలుగా జాతీయస్థాయిలో జాతీయ ఉపాధ్యాయ అవార్డు2020ను ప్రధానం చేస్తున్నది. ఈ సంవత్సరానికి గాను 47 మంది ఉపాధ్యాయులు 3 దశల్లో ఆన్లైన్ల్ పారదర్శకంగా కొనసాగిన ప్రక్రియ ద్వారా ఎంపికచేయబడ్డారు. ఇందులో శ్రీమతి సుధా పైనులి తన ప్రయోగాత్మకంగా ఏకలవ్య జన్మదిన వనం, నాటకరంగ విద్య, ఏకలవ్య గిరిజన మ్యూజియం, నైపుణ్యాభివృద్ధి వర్కుషాపులు వంటి నూతన ఆలోచనలను అమలుపరచి విద్యను మరింత సరళతరం చేయడానికి ప్రయత్నిస్తున్నారు. ఆవిడ చేస్తున్న ఇటువంటి కార్యక్రమాలు గిరిజన విద్యార్థులు విద్యతోపాటు అన్నిరంగాల్లోనూ రాణించడానికి ఉపయుక్తమవుతన్నాయని కేంద్ర గిరిజన వ్యవహారాల శాఖ గుర్తించింది. శ్రీమతి సుధను కేంద్ర గిరిజన వ్యవహారాల శాఖ మంత్రి శ్రీ అర్జున్ ముండా అభినందిస్తూ“ వాస్తవాంగా ఇది ఇఎంఆర్ఎస్ కు పెద్ద విజయం. ఏకలవ్య చరిత్రలో మొదటిసారిగా ఆ పాఠశాలలకు చెందిన శ్రీమతి సుధా పైనులి జాతీయ అవార్డుకు ఎంపికయ్యారు” అని అన్నారు. ఆవిడ సాధించిన ఈ విజయం గిరిజన విద్యార్థులకు నాణ్యమైన విద్యను అందించాలని కృషిచేస్తున్న ప్రభుత్వ ప్రయత్నానికి ఇది గొప్ప విజయం. ఈ విజయం ఇఎంఆర్ఎస్ పాఠశాలల ఉపాధ్యాయులు విద్యానాణ్యతను మరింత మెరుగుపరచడానికి వారికి ఎంతో స్ఫూర్తినిస్తుంది.
1997-98లో ప్రారంభించిన ఏకలవ్య ఆశ్రమ పాఠశాలలు దూర ప్రాంతాల్లోని గిరిజన విద్యార్థులకు నాణ్యమై విద్యను అందించి వారు ఎదగడానికి తగిన అవకాశాలు మరియు వివిధ రంగాల్లో ఉపాధి పొందడానికి తగిన విద్యార్హతలను కల్పించడానికి ప్రయత్నిస్తున్నది.
1997-98లో ప్రారంభించిన ఏకలవ్య ఆశ్రమ పాఠశాలలు గిరిజన విద్యార్థులు ఉన్న విద్యను పొందడానికి తద్వారా వివిధ రంగాల్లో ఉన్నత ఉపాధి అవకాశాలను అందిపుచ్చుకోవడానికి అవసరమైన విద్యా కోర్సులను అందించే లక్ష్యంతో ఏర్పాటు చేయబడ్డాయి. 2011 జనాభా లెక్కల ప్రకారం దేశవ్యాప్తంగి 564 ఉప-జిల్లాలు ఉండగా అందులో 102 జిల్లాల్లో ఇఎంఆర్ఎస్ పాఠశాలలు ఏర్పాటు చేయబడ్డాయి. 2022 నాటికి మరో 462 క్రొత్త పాఠశాలలు ప్రారంభించబడ్డాయి. ఈ పాఠశాలలు నవోదయ విద్యాలయాల వలె అన్ని రకాల ప్రత్యేక సౌకర్యాలతోపాటు స్థానిక కళలు మరియు సంస్కృతిని సంరక్షిస్తూనే విద్యార్థులకు క్రీడలు మరియు నైపుణ్యాభివృద్ధి శిక్షణను అందిస్తాయి.
సమీప భవిష్యత్తులో ఏకలవ్య గిరిజన ఆశ్రమ పాఠశాలలు నాణ్యమైన విద్యను అందుస్తూ మరిన్ని విజయాలను సాధించడానికి తన ప్రయాణాన్ని కొనసాగిస్తాయి.
అర్బన్ లెర్నింగ్ ఇంటర్న్షిప్ ప్రోగ్రాం  - దేశవ్యాప్తంగా ఉన్న అన్ని అర్బన్ లోకల్ బాడీస్ , స్మార్ట్ సిటీలలో తాజా గ్రాడ్యుయేట్లకు ఇంటర్న్షిప్ అవకాశాలను అందించే కార్యక్రమం. తులిప్ పోర్టల్ ను మానవ వనరుల అభివృద్ధి మంత్రి శ్రీ రమేష్ పోఖ్రియాల్ `నిశాంక్ ', సహాయ మంత్రి  శ్రీ హర్దీప్ ఎస్.పురి ఆన్ లైన్ లో ప్రారంభించారు. హెచ్ఆర్డి కార్యదర్శి శ్రీ అమిత్ ఖరే, ఎంఓహెచ్యుఏ కార్యదర్శి శ్రీ దుర్గా శంకర్ మిశ్రా, ఛైర్మన్, ఎఐసిటిఇ మరియు రెండు మంత్రిత్వ శాఖల అధికారులు మరియు ఎఐసిటిఇ సమక్షంలో ఈ కార్యక్రమం జరిగింది.
తులిప్ కార్యక్రమం యువత శక్తి ని మన దేశంలోనే కాకుండా ప్రపంచంలోనూ సానుకూల మార్పును తీసుకురాగల వారి సామర్థ్యాన్ని గట్టిగా విశ్వసించే మన ప్రధానమంత్రి దార్శనిక నాయకత్వ ఫలితం ఇది. భవిష్యత్తులో భారత యువత పోషించాల్సిన ముఖ్యమైన పాత్రను ప్రధాని నొక్కి చెప్పారు. పట్టణ భారత్ భవిష్యత్తుకు పునాది వేయడంలో స్మార్ట్ సిటీస్ మిషన్ గత మూడేళ్లుగా గణనీయమైన పురోగతి సాధించింది. ఇప్పటి వరకు, రూ.1,65,000 కోట్ల టెండర్లు జారీ కాగా, వీటిలో సుమారు రూ.1,24,000 కోట్లు అమలు దశలో ఉన్నాయి. రూ. 26,700 కోట్లు ఇప్పటికే పూర్తయి పౌరులకు ప్రయోజనాలను అందిస్తున్నాయి. కోవిడ్ సంక్షోభాన్ని నిర్వహించడానికి సాంకేతిక పరిజ్ఞానాన్ని పెంచడంలో స్మార్ట్ సిటీలు ముందంజలో ఉన్నాయి, వాటిలో 47 స్మార్ట్ కమాండ్ కంట్రోల్ సెంటర్లను సంక్షోభ నిర్వహణ వార్ రూమ్స్ గా ఉపయోగిస్తున్నాయి.
'ఆకాంక్షల భారతదేశం’ అనే స్ఫూర్తితో ఆర్థిక మంత్రి నిర్మల సీతారామన్ 2020-21 బడ్జెట్ ప్రకటనకు అనుగుణంగా తులిప్ను రూపొందించారు. "దేశవ్యాప్తంగా పట్టణ స్థానిక సంస్థలు తాజా ఇంజనీర్లకు ఒక సంవత్సరం వరకు ఇంటర్న్షిప్ అవకాశాలను అందించే కార్యక్రమాన్ని ప్రారంభించాలని ప్రభుత్వం ప్రతిపాదించింది." భారతదేశంలో గణనీయమైన సాంకేతిక గ్రాడ్యుయేట్లు ఉన్నారు, వీరి కోసం వృత్తిపరమైన అభివృద్ధికి వాస్తవ ప్రపంచ ప్రాజెక్టు అమలు మరియు ప్రణాళిక అవసరం.
ఈ ప్రయోగం 2025 నాటికి ఎంహెచ్ఆర్డి, ఏఐసిటిఐ ఒక కోటి విజయవంతమైన ఇంటర్న్షిప్ల లక్ష్యాన్ని నెరవేర్చడానికి ఒక ముఖ్యమైన మెట్టు.
ఎంఓహెచ్యుఏ-ఏఐసిటిఈ మధ్య ఒక అవగాహన ఒప్పందం కుదుర్చుకుంది. అవగాహన ఒప్పందం 5 సంవత్సరాల వ్యవధిలో ఎంఓహెచ్యుఏ, ఏఐసిటిఈ పాత్ర, బాధ్యతలను నిర్దేశిస్తుంది.
నగరాల్లో ఇంటర్న్షిప్లను పెంచడంలో ఎంఓహెచ్యుఏ రాష్ట్ర ప్రభుత్వాల సహాయం తీసుకుంటుంది. తులిప్ కింద యుఎల్బిలు, స్మార్ట్ సిటీలు పాల్గొనడానికి వీలుగా రాష్ట్ర ప్రభుత్వాల భాగస్వామ్యంతో సామర్థ్యం పెంపొందించే కార్యక్రమాలను ఇది చేపట్టనుంది. రాష్ట్రాలు మరియు యుటిలు పట్టణ స్థాయిలో ప్రాంతీయ సవాళ్లు, అవకాశాలపై లోతైన అవగాహన కలిగి ఉన్నందున, అలాంటి ఇంటర్న్షిప్లలో అభివృద్ధి చేసిన నైపుణ్యాలతో వారి అవసరాలను సరిపోల్చడం ద్వారా తులిప్ను సమర్థవంతంగా అమలు చేయవచ్చు.
ఆరోగ్య, కుటుంబ సంక్షేమ మంత్రిత్వ శాఖ
డిజిటల్ హెల్త్కేర్ మెకానిజంపై నవీకరణ
ఆయుష్మాన్ భారత్ డిజిటల్ మిషన్ ఏ బీ హెచ్ ఏ యాప్, ఆరోగ్య సేతు యాప్ వంటి వివిధ అప్లికేషన్ల ద్వారా డిజిటల్ ఆరోగ్య మౌలిక సదుపాయాలను ఏకీకృతం చేయడానికి మద్దతు ఇస్తుంది.
ఆయుష్మాన్ భారత్ డిజిటల్ మిషన్  జాతీయ డిజిటల్ ఆరోగ్య పర్యావరణ వ్యవస్థను రూపొందించే లక్ష్యంతో ప్రారంభించబడింది, ఇది సమర్థవంతమైన, అందుబాటులో, సమ్మిళితమైన, సరసమైన, సకాలంలో మరియు సురక్షితమైన పద్ధతిలో సార్వత్రిక ఆరోగ్య కవరేజీకి మద్దతు ఇస్తుంది. డిజిటల్ విభజనను తగ్గించడానికి దేశంలోని సమగ్ర డిజిటల్ ఆరోగ్య మౌలిక సదుపాయాలకు మద్దతు ఇవ్వడానికి అవసరమైన ఆధారత ను అభివృద్ధి చేయడం ఈ మిషన్ లక్ష్యం. ఇది పరిమిత ఇంటర్నెట్ కనెక్టివిటీ లేదా హార్డ్వేర్ లేదా రెండూ సమస్యలు ఉన్న ప్రాంతాల కోసం ఆయుష్మాన్ భారత్ హెల్త్ అకౌంట్  సృష్టి కోసం సహాయక & ఆఫ్లైన్ మోడ్ను అందిస్తుంది. డిజిటల్ అక్షరాస్యత లోపాన్ని పరిష్కరించడానికి ఆభా యాప్, ఆరోగ్య సేతు యాప్ వంటి వివిధ అప్లికేషన్లు బహుళ భాషలలో ఉపయోగించడానికి సులభతరం గా వుంటాయి.
హెల్త్-టెక్ స్టార్టప్ల ఆవిష్కరణలకు మద్దతు ఇవ్వడం ద్వారా ఆరోగ్య సంరక్షణ రంగంలో విప్లవాత్మక మార్పులు చేయగల సామర్థ్యాన్ని కలిగి ఉన్నాయి. ఆయుష్మాన్ భారత్ డిజిటల్ మిషన్  హెల్త్ టెక్ స్టార్టప్లతో సహా అన్ని డిజిటల్ ఆరోగ్య సేవా సంస్థలు బహిరంగ ప్రమాణాలను స్వీకరించడాన్ని ప్రోత్సహిస్తుంది. ఈ పరిష్కారాలను ఏ బీ డీ ఎం పర్యావరణ వ్యవస్థకు అనుసంధానించడానికి ప్రభుత్వం ఏ బీ డీ ఎం శాండ్బాక్స్ను ఏర్పాటు చేసింది. డిజిటల్ హెల్త్ ఇన్సెంటివ్ స్కీమ్, మైక్రోసైట్లు, ఫార్మసీలు మరియు ల్యాబొరేటరీలతో సహకారం వంటి వివిధ కార్యక్రమాలను కూడా ప్రభుత్వం ప్రారంభించింది. డిజిటల్ హెల్త్ను వేగవంతం చేయడానికి, ముఖ్యంగా స్టార్టప్లతో సహా ప్రైవేట్ రంగంపై దృష్టి సారించింది.
ఆయుష్మాన్ భారత్ డిజిటల్ మిషన్  ఎకోసిస్టమ్లో పాల్గొనేవారు/లబ్దిదారులు అనుసరించాల్సిన గోప్యత మరియు డేటా రక్షణ కోసం కనీస ప్రమాణాలకు మార్గదర్శక పత్రంగా హెల్త్ డేటా మేనేజ్మెంట్ పాలసీ ని కేంద్ర ఆరోగ్య మంత్రిత్వ శాఖ 14 డిసెంబర్ 2020న విడుదల చేసింది. హెల్త్ డేటా మేనేజ్మెంట్ పాలసీలో వ్యక్తి అనుమతి లేకుండా ఏ ఇతర సంస్థతోనూ డేటా షేర్ చేయరాదని నిర్దేశిస్తుంది.
ఏ బీ డీ ఎం యొక్క ప్రభావవంతమైన అమలును నిర్ధారించడానికి, కేంద్ర ఆరోగ్య మంత్రిత్వ శాఖ రాష్ట్రాలు/ యూ టీ లకు మానవ వనరులు, సమాచార విద్య & కమ్యూనికేషన్ , మరియు సౌకర్యాలు/ఆరోగ్య నిపుణులకు అవసరమైన చేయూత మద్దతుతో సహా సామర్థ్యం పెంపుదల కోసం ఆర్థిక సహాయాన్ని అందిస్తుంది మరియు ఏ బీ డీ ఎం పర్యావరణ వ్యవస్థ క్రింద ఆరోగ్య కార్యక్రమాలు/పరిష్కారాలను ఆరోగ్య డిజిటల్ ఏకీకృతం చేస్తుంది. దేశవ్యాప్తంగా హాస్పిటల్ మేనేజ్మెంట్ ఇన్ఫర్మేషన్ సిస్టమ్  మరియు టెలిమెడిసిన్ సేవల వంటి ఐ టీ సేవల అమలు కోసం ఆరోగ్య మౌలిక సదుపాయాలను బలోపేతం చేయడానికి జాతీయ ఆరోగ్య మిషన్ కింద అన్ని రాష్ట్రాలు/యూ టీ లకు కేంద్ర ఆరోగ్య మంత్రిత్వ శాఖ ఆర్థిక సహాయం అందిస్తుంది.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు లోక్సభలో లిఖితపూర్వక సమాధానంలో తెలిపారు.
హోం మంత్రిత్వ శాఖ
తౌక్టే తుఫానుపై క్యాబినెట్ సెక్రటరీ అధ్యక్షతన నేషనల్ క్రైసిస్ మేనేజ్మెంట్ కమిటీ  సమావేశం
తుఫాను ప్రభావంతో తక్కువస్థాయిలోనే ప్రాణ, ఆస్తినష్టం ఉండే లక్ష్యంగా చర్యలు చేపట్టాలని శ్రీ రాజీవ్ గౌబా చెప్పారు
హాస్పిటల్స్ మరియు కోవిడ్ కేర్ సెంటర్ల నిరంతర పనితీరును నిర్ధారించడానికి అవసరమైన ఏర్పాట్లు
అరేబియా సముద్రంలో ఏర్పడ్డ తుఫాను తౌక్టే దృష్టిలో ఉంచుకుని జాతీయ విపత్తు నిర్వహణ కమిటీ  సమావేశానికి కేబినెట్ కార్యదర్శి శ్రీ రాజీవ్ గౌబా అధ్యక్షత సమీక్షా సమావేశం నిర్వహించారు.
గుజరాత్, మహారాష్ట్ర, గోవా, కర్ణాటక, కేరళ మరియు తమిళనాడు రాష్ట్రాల ప్రధాన కార్యదర్శులతో పాటు కేంద్ర పాలిత ప్రాంతాలు లక్షద్వీప్, దాద్రా & నగర్ హవేలి మరియు డామన్ &డయ్యు నిర్వాహకుల
సలహాదారులతో వీడియో కాన్ఫరెన్సింగ్ ద్వారా ఈ సమావేశం జరిగింది. ఈ వీడియో కాన్ఫరెన్స్కు వివిధ కేంద్ర మంత్రిత్వ శాఖల కార్యదర్శులు హాజరయ్యారు.
కేంద్ర, రాష్ట్ర ప్రభుత్వ విభాగాల సంసిద్ధతను సమీక్షించిన శ్రీ రాజీవ్ గౌబా..తుఫాను ప్రభావిత ప్రాంతాల్లోని ప్రజలను తరలించడానికి అన్ని చర్యలు తీసుకోవాలని, తద్వారా జీరో నష్టానికి పరిమితమయ్యేలా
చూసుకోవాలని చెప్పారు. విద్యుత్, టెలికాం మరియు ఇతర ముఖ్యమైన సేవలను పునరుద్ధరించడానికి సన్నాహక ఏర్పాట్లు ఉండేలా చూడాలని సూచించారు. ఆస్పత్రులు మరియు కోవిడ్ కేర్ సెంటర్ల
పనితీరుకు అంతరాయం కలగకుండా, వాటికి క్రమం తప్పకుండా ఆక్సిజన్ సరఫరా చేయడానికి అన్ని చర్యలు తీసుకోవాలని కేబినెట్ కార్యదర్శి ఉద్ఘాటించారు. దేశవ్యాప్తంగా కోవిడ్ సదుపాయాలకు ఆక్సిజన్
ఉత్పత్తి మరియు సరఫరాను నిర్ధారించడంతో పాటు, ఆసుపత్రులు మరియు కోవిడ్ కేర్ సెంటర్ల నిరంతర పనితీరును నిర్ధారించడానికి అవసరమైన ఏర్పాట్లు చేయబడ్డాయన్నారు. రాష్ట్ర పరిపాలనలకు
అవసరమైన సహాయం అందించేందుకు కేబినెట్ కార్యదర్శి సంబంధిత ఏజెన్సీలు సమన్వయంతో పనిచేయాలని ఆదేశించారు.
తుఫానును ఎదుర్కోవటానికి చేపట్టిన సన్నాహక చర్యల గురించి సంబంధిత రాష్ట్రాల ప్రధాన కార్యదర్శులు కమిటీకి వివరించారు. ఆహార ధాన్యాలు, తాగునీరు మరియు ఇతర నిత్యావసర సామాగ్రి తగినంత
నిల్వలు ఏర్పాటు చేశామని అలాగే విద్యుత్, టెలికమ్యూనికేషన్స్ వంటి అవసరమైన సేవలను నిర్వహించడానికి సన్నాహాలు చేయబడ్డాయని తెలిపారు.
జాతీయ విపత్తు ప్రతిస్పందన దళం  బాధిత రాష్ట్రాల్లో 79 టీములను మోహరించారని / అందుబాటులో ఉంచారని, 22 అదనపు జట్లు కూడా సంసిద్ధతలో ఉన్నాయని తెలిపారు. ఆర్మీ, నేవీ
మరియు కోస్ట్ గార్డ్ రెస్క్యూ మరియు రిలీఫ్ బృందాలతో పాటు ఓడలు మరియు విమానాలను కూడా అందుబాటులో ఉంచారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
దేశీయ సెమీకండక్టర్ చిప్ డిజైన్ సంస్థల నుంచి డిజైన్ లింక్డ్ ఇన్సెంటివ్  స్కీం కింద దరఖాస్తులకు ఆహ్వానం
దేశంలో సెమీకండక్టర్ చిప్ డిజైన్ కోసం ఒక ఉత్తేజకరమైన పర్యావరణ వ్యవస్థను సృష్టించాలనే మొత్తం దృష్టితో, ఎలక్ట్రానిక్స్ అండ్ ఇన్ఫర్మేషన్ మంత్రిత్వ శాఖ  తన డిజైన్ లింక్డ్ ఇన్సెంటివ్  పథకం కింద 100 దేశీయ కంపెనీలు, స్టార్ట్-అప్ లు , ఎంఎస్ ఎంఈ ల నుండి దరఖాస్తులను ఆహ్వానించింది.
డిసెంబర్ లో మీటీ ప్రకటించిన డిఎల్ ఐ పథకం కింద, ఇంటిగ్రేటెడ్ సర్క్యూట్లు , చిప్ సెట్ లు, సిస్టమ్ ఆన్ చిప్స్ , సిస్టమ్స్ అండ్ ఐపి కోర్స్ , సెమీకండక్టర్ లింక్డ్ డిజైన్ కోసం అభివృద్ధి , సెమీకండక్టర్ డిజైన్ వివిధ దశల్లో దేశీయ కంపెనీలు, స్టార్టప్ లు ,ఎమ్ ఎస్ ఎమ్ ఈ లకు ఆర్థిక ప్రోత్సాహకాలు, డిజైన్ మౌలిక సదుపాయాల మద్దతు ను ఐదు సంవత్సరాల కాలానికి విస్తరించనున్నారు.
డిసెంబర్ లో ప్రభుత్వం ప్రకటించిన ₹76,000 కోట్ల  ప్యాకేజీలో భాగంగా ఉన్న ఈ పథకం, సెమీకండక్టర్ రూపకల్పనలో నిమగ్నమైన కనీసం 20 దేశీయ కంపెనీలకు సహాయం అందించడం, రాబోయే ఐదు సంవత్సరాలలో ₹1500 కోట్లకు పైగా టర్నోవర్ సాధించడానికి వారికి అవకాశం కల్పించడం లక్ష్యంగా పెట్టుకుంది.
మీటీవై కింద పనిచేస్తున్న శాస్త్రీయ సమాజం సి-డిఎసి  డిఎల్ ఐ పథకం అమలుకు నోడల్ ఏజెన్సీగా పనిచేస్తుంది.
ఈ పథకంలో మూడు భాగాలు ఉన్నాయి - చిప్ డిజైన్ మౌలిక సదుపాయాల మద్దతు, ఉత్పత్తి డిజైన్ లింక్డ్ ఇన్సెంటివ్ , డిప్లాయ్ మెంట్ లింక్డ్ ఇన్సెంటివ్.
చిప్ డిజైన్ మౌలిక సదుపాయాల మద్దతు కింద, అత్యాధునిక డిజైన్ మౌలిక సదుపాయాలకు  ,సిలికాన్ అనంతర ధ్రువీకరణకు మద్దతు ఇవ్వడానికి , మద్దతు ఇచ్చే కంపెనీలకు దాని ప్రాప్యతను సులభతరం చేయడానికి సి-డిఎసి ఇండియా చిప్ సెంటర్ ను ఏర్పాటు చేస్తుంది.
ప్రొడక్ట్ డిజైన్ లింక్డ్ ఇన్సెంటివ్ కాంపోనెంట్ కింద, సెమీకండక్టర్ డిజైన్ లో నిమగ్నమై ఆమోదం పొందిన దరఖాస్తుదారులకు ప్రతి దరఖాస్తుకు ₹15 కోట్ల పరిమితికి లోబడి అర్హత కలిగిన వ్యయంలో 50% వరకు రీఎంబర్స్ మెంట్ అందిస్తారు.
డిప్లాయ్ మెంట్ లింక్డ్ ఇన్సెంటివ్ కాంపోనెంట్ కింద, ఇంటిగ్రేటెడ్ సర్క్యూట్ లు , చిప్ సెట్ లు, సిస్టమ్ ఆన్ చిప్స్ , సిస్టమ్స్ , ఐపి కోర్స్ , సెమీకండక్టర్ లింక్డ్ డిజైన్ కోసం ఎలెక్ట్రానిక్ ఉత్పత్తులలో సెమీకండక్టర్ డిజైన్ ని ఆమోదం పొందిన దరఖాస్తుదారులకు ప్రతి అప్లికేషన్ కు ₹30 కోట్ల సీలింగ్ కు లోబడి ఐదు సంవత్సరాలకాలంలో నికర అమ్మకాల టర్నోవర్ లో 6% నుంచి 4% ఇన్సెంటివ్ అందిస్తారు.
ఈ పథకం కింద ప్రోత్సాహకాలను క్లెయిం చేసుకునే ఆమోదిత దరఖాస్తుదారులు తమ దేశీయ హోదాను నిలుపుకోవడానికి  పథకం కింద మూడేళ్ల పాటు ప్రోత్సహించబడతారు.
పథకం కింద ప్రోత్సాహకాల పంపిణీకి అర్హత పొందడానికి దరఖాస్తుదారుడు త్రెష్ హోల్డ్ ,సీలింగ్ లిమిట్ లను విధిగా చేరుకోవాలి.
జనవరి 1, 2022 నుంచి డిసెంబర్ 31, 2024 వరకు ఆన్ లైన్ అప్లికేషన్ లను ఆహ్వానించడం కోసం ప్రత్యేక portal- www.chips-dli.gov.in- అందుబాటు లో ఉంటుంది. రఖాస్తుదారులు పోర్టల్ లో డిఎల్ ఐ పథకం మార్గదర్శకాలను పొందవచ్చు. ఇంకా, పథకం కింద మద్దతు ను పొందడానికి తమను తాము నమోదు చేసుకోవచ్చు.
జాతీయ ప్రాధాన్యత గల ఉత్పత్తులను గుర్తించడానికి డిఎల్ఐ పథకం గ్రేడెడ్ , ముందస్తు విధానాన్ని తీసుకుంటుంది ఇంకా వాటి సంపూర్ణ లేదా సమీప సంపూర్ణ దేశీకరణ , విస్తరణ కోసం వ్యూహాలను అమలు చేస్తుంది. తద్వారా వ్యూహాత్మక, సామాజిక రంగాలలో దిగుమతి ప్రత్యామ్నాయం , విలువ జోడింపు దిశగా చర్యలు తీసుకుంటుంది.